Η **Κατερίνα Στεφανίδη** (4 Φεβρουαρίου 1990) είναι Ελληνίδα πρωταθλήτρια του άλματος επί κοντώ, χρυσή Ολυμπιονίκης και παγκόσμια πρωταθλήτρια. Κέρδισε το χρυσό μετάλλιο στους Ολυμπιακούς Αγώνες του 2016 με άλμα στα 4,85 μέτρα. Αγωνίστηκε επίσης στους Ολυμπιακούς Αγώνες του 2012 και του 2020. Έχει ρεκόρ 4,91 μέτρα στον ανοικτό και 4,90 μέτρα στον κλειστό στίβο.

Είναι η πρωταθλήτρια Ευρώπης ανοικτού στίβου (2018) και του Diamond League (2019), πρωταθλήτρια στο Παγκόσμιο Πρωτάθλημα Κλειστού Στίβου, πρωταθλήτρια στο Ευρωπαϊκό Πρωτάθλημα Κλειστού Στίβου και έλαβε δυο φορές το χάλκινο μετάλλιο σε Παγκόσμιο Πρωτάθλημα Κλειστού Στίβου.

Αναδείχθηκε πρωταθλήτρια Ευρώπης στο Ευρωπαϊκό Πρωτάθλημα του Άμστερνταμ το 2016 (με 4,81 μ.), πρωταθλήτρια Ευρώπης στο Ευρωπαϊκό Πρωτάθλημα Κλειστού το 2017 (με 4,85 μ.) και πρωταθλήτρια κόσμου στο Παγκόσμιο Πρωτάθλημα Στίβου στο Λονδίνο το 2017 (με 4,91 μ.), γεγονός που την τοποθετεί στην πέμπτη θέση του άλματος επί κοντώ όλων των εποχών.

Κέρδισε συνολικά 10 μετάλλια σε όλα τα διεθνή αθλητικά πρωταθλήματα. Αναδείχθηκε αθλήτρια της χρονιάς στην Ευρώπη για το 2017 και αθλήτρια της χρονιάς στην Ελλάδα για το 2017 και το 2019. Θεωρείται ευρέως ως η καλύτερη αθλήτρια στην ιστορία του ελληνικού αθλητισμού. Το Σεπτέμβριο 2020 ανακοινώθηκε ότι θα επέστρεφε στο SPIRE Institute για να προετοιμαστεί για τους Ολυμπιακούς Αγώνες του 2020.

Βιογραφία
---------

Γονείς της είναι οι αθλητές Γεώργιος Στεφανίδης και Ζωή Βαρελή, οι οποίοι αγωνίστηκαν διεθνώς στο άλμα εις τριπλούν και στο σπριντ αντίστοιχα. Η μικρότερη αδερφή της, Γεωργία, είναι επίσης αθλήτρια στο άλμα επί κοντώ. Το 2015 παντρεύτηκε τον Μίτσελ Κρίερ, μελλοντικό προπονητή της και πρώην αθλητή στο άλμα επί κοντώ. Μένει στις ΗΠΑ.

Καριέρα
-------

### 2005 - 2010

Η Στεφανίδη γεννήθηκε στην Αθήνα, και φοίτησε στο 1ο γυμνάσιο της Παλλήνης όπου και κέρδισε τα εθνικά πρωταθλήματα. Έσπασε τα Εθνικά σχολικά ρεκόρ κερδίζοντας το χρυσό στην Γυμνασιάδα του 2006. Μεγαλώνοντας έσπασε όλα τα παγκόσμια ρεκόρ στην ηλικία της καθώς και το Παγκόσμιο ρεκόρ νέων (κάτω των 18) με άλμα στα 4,37 μ. Η πρώτη της διεθνής εμπειρία ήτανε στα 15 της όταν εκπροσώπησε την Ελλάδα το 2005 στο Παγκόσμιο Πρωτάθλημα Νέων στο Μαρακές όπου και κέρδισε με 4,30. Το 2007 στο Παγκόσμιο Νέων που έγινε στην Οστράβα έφτασε την δεύτερη θέση με 4,25μ. Το 2008 κέρδισε το χάλκινο με 4,25μ στο Παγκόσμιο Πρωτάθλημα Νέων στο Μπίντγκοστς της Πολωνίας. Την ίδια χρονιά κέρδισε υποτροφία από το Πανεπιστήμιο Στάνφορντ και ξεκίνησε να αγωνίζεται με τους Στάνφορντ Κάρντιναλς.

### 2011 - 2013

Το 2011, ήταν δεύτερη στο Αμερικάνικο Πρωτάθλημα (NCAA) κλειστού στίβου, με 4,40. Την ίδια χρονιά υπερασπίστηκε τον τίτλο της στο Pac-10 με άλμα στα 4,28μ ενώ ήταν τρίτη στο Αμερικάνικο Πανεπιστημιακό Πρωτάθλημα Ανοικτού Στίβου (NCAA) με 4.40 μ. Ήταν δεύτερη στο Ευρωπαϊκό Πρωτάθλημα κάτω των 23 ετών στην Οστράβα και τρίτη στην Πανεπιστημιάδα του Σεντσέν στην Κίνα, με ισοφάριση του προσωπικού της ρεκόρ στα 4.45μ. Στη πρώτη της χρονιά σαν ενήλικας έφτασε την τρίτη θέση στο Αμερικάνικο πρωτάθλημα (NCAA) κλειστού στίβου (4.35).

Το 2012 έγινε ξανά πρωταθλήτρια στο Pac-12, που έγινε στο Όρεγκον με επίδοση 4,48μ. Ένα μήνα αργότερα έγινε πρωταθλήτρια στο πανεπιστημιακό πρωτάθλημα στο Ντε Μόιν της Αϊόβα με 4.45μ. Το ρεκόρ της σαιζόν έγινε στο Λίβερμορ της Καλιφόρνια με 4,51μ και επιτεύχθηκε τον Ιούλιο του 2012, που είναι και το εθνικό ρεκόρ της Ελλάδος για κάτω των 23 ετών.

Κατερίνα Στεφανίδη, 2013
### 2014 - σήμερα

Η Στεφανίδη στο Ευρωπαϊκό Πρωτάθλημα Στίβου 2016.
Η Στεφανίδη στο Ευρωπαϊκό Πρωτάθλημα Κλειστού Στίβου 2019.
Το 2014 στο κλειστό στίβο βελτίωσε την επίδοση της στα 4,55μ. Στον ανοικτό στίβο την ίδια χρονιά βελτίωσε το προσωπικό της ρεκόρ στα 4,57μ και πέτυχε νέο ρεκόρ στα 4,60 στο Ντάιμοντ Λιγκ της Νέας Υόρκης, όπου κατέκτησε την 4η θέση. Την ίδια χρονιά, διαγωνίσθηκε για πρώτη φορά στο Ευρωπαϊκό Πρωτάθλημα ομάδων που έγινε στο Τάλιν, εκπροσωπώντας την Ελλάδα και κερδίζοντας με άλμα στα 4,55μ. Βελτίωσε την προσωπική της επίδοση στο Ντάιμοντ Λιγκ της Γλασκώβης με 4,65μ, παίρνοντας την τρίτη θέση. Μία εβδομάδα πριν το Ευρωπαϊκό Πρωτάθλημα κατάφερε να βελτιώσει ακόμα περισσότερο το προσωπικό της ρεκόρ με ένα μεγάλο άλμα στα 4,71 που ισοφάρισε και το εθνικό ρεκόρ της Ελλάδος για τον ανοικτό στίβο. Οι επιδόσεις της, την βοήθησαν να είναι στην λίστα των αθλητών που κέρδισε χορηγία από την ΕΟΕ με στόχο την Ολυμπιάδα του 2016.

Στο Ευρωπαϊκό Πρωτάθλημα του 2014, κατάφερε να προκριθεί εύκολα από τον προκριματικό γύρο, ενώ στον τελικό πέτυχε το καλύτερο της αποτέλεσμα κερδίζοντας το ασημένιο μετάλλιο με άλμα στα 4,60μ. Πήρε την τρίτη θέση στο μίτινγκ του Μπέρμινχαμ με 4.57μ, ενώ ήταν δεύτερη στη συγκεντρωτική βαθμολογία του Ντάιμοντ Λίγκ για το 2014.

Το 2015 ξεκίνησε ιδανικά για εκείνην κερδίζοντας τα Millrose Games με 4.60 μ. Βελτίωσε το ατομικό της ρεκόρ με 4.77 μ. ενώ στο Ευρωπαϊκό Πρωτάθλημα Κλειστού Στίβου της Πράγας κέρδισε το ασημένιο μετάλλιο με 4.75 μ.

Στις 17/03/2016 κατέκτησε την 3η θέση (χάλκινο μετάλλιο) στο Παγκόσμιο Πρωτάθλημα Κλειστού Στίβου που διεξήχθη στο Πόρτλαντ των ΗΠΑ με 4.80 μ..

Στις 20/8/2016 κατέκτησε το χρυσό μετάλλιο στους Θερινούς Ολυμπιακούς αγώνες του Ρίο ντε Τζανέιρο με άλμα στα 4.85 μ..

Στο διεθνές μίτινγκ της Ζυρίχης, στον πρώτο από τους δύο τελικούς της σειράς Diamond League της IAAF, κατέκτησε την τρίτη θέση με 4.71 μέτρα στο επί κοντώ και έτσι έφτασε τους 58 βαθμούς στην διοργάνωση, παίρνοντας την πρώτη θέση στο συγκεκριμένο αγώνισμα για το 2016.

Στις 4 Μαρτίου 2017 κέρδισε το χρυσό μετάλλιο στο Ευρωπαϊκό πρωτάθλημα κλειστού στίβου στο Βελιγράδι με άλμα στα 4.85.

Στις 6 Αυγούστου 2017 κέρδισε το χρυσό μετάλλιο στο Παγκόσμιο πρωτάθλημα ανοιχτού στίβου στο Λονδίνο με άλμα στα 4.91. Τον Αύγουστο του 2018 «πέταξε» στα 4,85μ στο Βερολίνο και έκανε ρεκόρ αγώνα, κατακτώντας την κορυφή της Ευρώπης.

Στις 4 Αυγούστου 2020 έλαβε την 4η θέση στους Θερινούς Ολυμπιακούς αγώνες του Τόκιο με άλμα στα 4,80.

Στις 17 Αυγούστου 2022, η Κατερίνα Στεφανίδη κατέκτησε το ασημένιο μετάλλιο στο Ευρωπαϊκό Πρωτάθλημα Στίβου στο Μόναχο. Εκανε ρεκόρ για το 2022 με 4,75μ. και κατάφερε να γίνει η πρώτη Ελληνίδα αθλήτρια (γυναίκα ή άνδρας) με τέσσερα μετάλλια στον στίβο σε μία διοργάνωση, αλλά και η πρώτη αθλήτρια στην ιστορία του επί κοντώ γενικότερα με τέσσερα μετάλλια στην συγκεκριμένη διοργάνωση.

Δείτε επίσης
------------

* Στίβος στους Θερινούς Ολυμπιακούς Αγώνες 2016 – Άλμα επί κοντώ γυναικών
* Άλμα επί κοντώ στις Ολυμπιάδες

Παραπομπές
----------

1. ↑  «Rio\_2016\_Athletics\_Results\_Book\_V1.0 (p.387 - Final, p.388 Qualifying Round Group A)». *library.olympics.com*. σελ. 387-388.
2. ↑  «Rio 2016: Women's Pole Vault Final». Αρχειοθετήθηκε από το πρωτότυπο στις 26 Αυγούστου 2016. Ανακτήθηκε στις 20 Αυγούστου 2016.
3. ↑  «Πρωταθλήτρια Ευρώπης στο επί κοντώ η Κατερίνα Στεφανίδη!». Πρώτο Θέμα. 9 Ιουλίου 2016. Ανακτήθηκε στις 11 Ιουλίου 2016.
4. ↑  «Στεφανίδη από χρυσό!».. Ανακτήθηκε στις 2017-03-04.
5. ↑  Χολίδης, Κώστας (14 Οκτωβρίου 2017). «Η Στεφανίδη καλύτερη αθλήτρια της χρονιάς στην Ευρώπη». *www.sport24.gr*.. Ανακτήθηκε στις 22-10-2017.
6. ↑  Λάμπος, Αποστόλης. «Σταθερά στην κορυφή η Στεφανίδη | Novasports».. Ανακτήθηκε στις 6 Αυγούστου 2021.  Εξωτερικός σύνδεσμος στο `|website=` (βοήθεια)
7. ↑  «ΣΤΙΒΟΣ - ΚΑΤΕΡΙΝΑ ΣΤΕΦΑΝΙΔΗ / Κατερίνα Στεφανίδη: Παγκόσμιο "φαινόμενο" η κορυφαία Ελληνίδα όλων των εποχών!». *Αυγή*. 14 Αυγούστου 2017. Ανακτήθηκε στις 6 Αυγούστου 2021.
8. ↑  «Gold Medalist Katerina Stefanidi Returns to SPIRE to Train for 2021 Olympics». *SPIRE Institute* (στα Αγγλικά). 29 Σεπτεμβρίου 2020. Ανακτήθηκε στις 6 Αυγούστου 2021.
9. ↑
10. ↑  Χάλκινη η Στεφανίδη στο Παγκόσμιο κλειστού
11. ↑  Τσώχος, Μιχάλης. «Ρίο 2016: το Χρυσό μετάλλιο κατέκτησε η Κατερίνα Στεφανίδη στο επί κοντώ». Ανακτήθηκε στις 20 Αυγούστου 2016.
12. ↑  «Κι άλλο μετάλλιο για την Κατερίνα Στεφανίδη». 1 Σεπτεμβρίου 2016. Αρχειοθετήθηκε από το πρωτότυπο στις 2 Σεπτεμβρίου 2016. Ανακτήθηκε στις 3 Σεπτεμβρίου 2016.
13. ↑  «Άλλο «τσαρίνα» και άλλο Μεγάλη Αικατερίνη!».. Ανακτήθηκε στις 2017-03-04.
14. ↑  Τσώχος, Μιχάλης. «Παγκόσμιο Στίβου 2017: Παγκόσμια πρωταθλήτρια η Κατερίνα Στεφανίδη». *CNN.gr*.. Ανακτήθηκε στις 2017-08-06.
15. ↑  «Ολυμπιακοί Αγώνες 2020-Στίβος: Τέταρτη η Στεφανίδη, όγδοη η Κυριακοπούλου». *www.naftemporiki.gr*. 8 Μαΐου 2021. Αρχειοθετήθηκε από το πρωτότυπο στις 18 Αυγούστου 2022. Ανακτήθηκε στις 18 Αυγούστου 2022.
16. ↑  «Κατερίνα Στεφανίδη: Ασημένιο μετάλλιο στο Μόναχο». *ant1news.gr*. 17 Αυγούστου 2022.

Εξωτερικοί σύνδεσμοι
--------------------

* Προφίλ στο Sports-reference
* Ο Δρόμος για το Τόκιο, Team Hellas επ16 | Κατερίνα Στεφανίδη - ERTFLIX

|  |  |  |  |
| --- | --- | --- | --- |
| 

| π • σ • ε
Πρωταθλήτριες Ευρώπης στο άλμα επί κοντώ |
| --- |
|  |
| 

* 1998:  Ανζέλα Μπαλαχόνοβα
* 2002:  Σβετλάνα Φεοφάνοβα
* 2006:  Γελένα Ισινμπάγιεβα
* 2006:  Γελένα Ισινμπάγιεβα
* 2010:  Σβετλάνα Φεοφάνοβα
* 2012:  Γιζίνα Πτατσνίκοβα
* 2014:  Ανζελίκα Σίντοροβα
* 2016:  Κατερίνα Στεφανίδη
* 2018:  Κατερίνα Στεφανίδη
* 2022:  Βίλμα Μούρτο

 |

 |

|  |  |  |  |
| --- | --- | --- | --- |
| 

| π • σ • ε
Πρωταθλητές της Πρώτης Κατηγορίας του Ευρωπαϊκού Πρωταθλήματος Ομάδων στο άλμα επί κοντώ γυναικών |
| --- |
|  |
| 
* 2009: Νικόλ Μπούχλερ (Ελβετία)
* 2010: Γιρίνα Πτατσνίκοβα (Τσεχία)
* 2011: Νικόλ Κυριακοπούλου (Ελλάδα)
* 2013: Γιρίνα Πτατσνίκοβα (Τσεχία)
* 2014: Κατερίνα Στεφανίδη (Ελλάδα)
* 2015: Νικόλ Κυριακοπούλου (Ελλάδα)
 |

 |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωταθλητές Πανελλήνιου Πρωταθλήματος Στίβου στο άλμα επί κοντώ γυναικών |
| --- |
|  |
| 1896–1989 | 
* 1896–89: *δεν πραγματοποιήθηκε*
 |
|  |
| 1990–1999 | 
* 1990–94: *δεν πραγματοποιήθηκε*
* 1995: Γεωργία Τσιλιγκίρη
* 1996: Παρασκευή Κούμπου
* 1997–98: Γεωργία Τσιλιγκίρη
* 1999: Θάλεια Ιακωβίδου
 |
|  |
| 2000–2009 | 
* 2000–02: Γεωργία Τσιλιγκίρη
* 2003: Άννα Φοιτίδου
* 2004: Γεωργία Τσιλιγκίρη
* 2005: Αφροδίτη Σκαφίδα
* 2006: Αντιγόνη Αστερίου
* 2007–08: Αφροδίτη Σκαφίδα
* 2009: Νικόλ Κυριακοπούλου
 |
|  |
| 2010–2019 | 
* 2010: Αφροδίτη Σκαφίδα
* 2011–14: Νικόλ Κυριακοπούλου
* 2015–17: Αικατερίνη Στεφανίδη
* 2018: Νικόλ Κυριακοπούλου
* 2019: Αικατερίνη Στεφανίδη
 |
|  |
| 2020–σήμερα | 
* 2020: Ελένη Πόλακ
 |

 |

|  |  |  |  |
| --- | --- | --- | --- |
| 

| π • σ • ε
Ευρωπαίος Αθλητής της Χρονιάς (γυναίκες) |
| --- |
|  |
| 
* 1993: Σάλι Γκάνελ
* 1994: Ίρινα Πριβάλοβα
* 1995: Σόνια Ο'Σάλιβαν
* 1996: Σβετλάνα Μαστέρκοβα
* 1997: Άστριντ Κούμπερνους
* 1998: Κριστίν Αρόν
* 1999: Γκαμπριέλα Σάμπο
* 2000: Τρίνε Χάντεσταδ
* 2001: Στέφανι Γκραφ
* 2002: Σουρέγια Αϋχάν
* 2003: Καρολίνα Κλουφτ
* 2004: Κέλι Χολμς
* 2005: Γελένα Ισινμπάγιεβα
* 2006: Καρολίνα Κλουφτ
* 2007: Μπλάνκα Βλάσιτς
* 2008: Γελένα Ισινμπάγιεβα
* 2009: Μάρτα Ντομίνεγκεθ
* 2010: Μπλάνκα Βλάσιτς
* 2011: Μαρία Σαβίνοτα
* 2012: Τζέσια Ίνις-Χιλ
* 2013: Ζουζάνα Χένοβα
* 2014: Ντάφνι Σχίπερς
* 2015: Ντάφνι Σχίπερς
* 2016: Ρουθ Μπεϊτία
* 2017: Κατερίνα Στεφανίδη
* 2018: Ντίνα Άσερ-Σμιθ
* 2019: Μαρία Λασίτσκενε
 |

 |